# lav4e **РЕПУБЛИКА БЪЛГАРИЯ**

# Министерство на земеделието

# Областна дирекция “Земеделие”- гр. Сливен

**УВАЖАЕМИ ЗЕМЕДЕЛСКИ СТОПАНИ,**

Във връзка с процедурата за създаване на масиви за ползване по реда на чл. 37ж от Закона за собствеността и ползването на земеделските земи /ЗСПЗЗ/, Ви напомням:

* Масиви за ползване на пасища, мери и ливади може да се създават по споразумение между собственици и/или ползватели на животновъдни обекти с пасищни селскостопански животни, регистрирани в Интегрираната информационна система на БАБХ. Споразумението се одобрява ежегодно до 30 декември за следващата календарна година.
* Изготвянето на споразумението се ръководи от комисия за всяко землище. Комисията извършва проверка дали собствениците и/или ползватели на животновъдни обекти отговарят на условията по чл. 37и, ал. 4 въз основа на изготвена и предоставена от БАБХ официална справка за всички **регистрирани до 20 октомври на текущата година** в Интегрираната информационна система на БАБХ (*информация за всички собственици и/или ползватели на обекти с епизоотично значение от вида „животновъден обект“ с пасищни селскостопански животни, регистрирани по Закона за ветеринарно медицинска дейност*);
* Собствениците и/или ползватели на животновъдни обекти, които отговарят на условията по чл. 37и, ал. 4 , може до 31 октомври да подадат в общинската служба по земеделие по местонахождение на пасищата, мерите и ливадите заявление по образец, утвърден от министъра на земеделието за участие в споразумение. Заявлението се подава лично или чрез пълномощник и при възможност се представя и на оптичен носител.

Обръщам внимание, че **ОБЕКТЪТ трябва да отговаря на легалното определение за „животновъден обект“** посочено в § 2в, т. 2 от Допълнителните разпоредби на Закона за собствеността и ползването на земеделските земи, според което такъв е обект, регистриран по реда на Закона за ветеринарномедицинската дейност, в който постоянно се отглеждат пасищни селскостопански животни, с изключение на регистрирани обекти върху имоти с начин на трайно ползване пасища и мери.